Dengiz tuzi qanday maqsadlarda qo‘llanilishi mumkin?

Inson organizmidagi minerallar va foydali moddalar konsentratsiyasi dengiz suvi konsentratsiyasiga o‘xshash bo‘ladi, shuning uchun dengiz tuzi — tana va terini boshqarish, himoya qilish va tiklashda bizning sodiq ittifoqchimiz ekanligiga ajablanmasa ham bo‘ladi.

Dengiz tuzining oddiy tuzdan  farq qiluvchi asosiy xususiyatlaridan biri minerallardan tashkil topganidir. Dengiz tuzida har biri teri holati va faoliyatida muhim rol bajaruvchi magniy, kalsiy va kaliy moddalari mavjud. Uning mineral muvozanati izdan chiqsa, u quruq, so‘ligan, bezovta va toshmalar toshishga moyil bo‘lib qoladi. Bu muvozanatni tuzatishda va teri qarishini sekinlashtirishda dengiz tuzi yordam beradi.
Dengiz tuzi va asal terini yumshatishga, toshmalar va bezovtalikni ketkazishga yordam beruvchi yallig‘lanishga qarshi kurashish xususiyatiga ega. Ular shuningdek yog‘ bezlari ishini yaxshilash va kerakli joylarda namlik darajasini tiklashga yordam beradi.
Qo‘llanilishi: 2 choy qoshiq mayda dengiz tuzini 4 osh qoshiq xom asal bilan aralashtirib pasta holatiga keltiring. Aralashmani tozalangan quruq teriga ko‘z atrofi sohasini qoldirib,tekis qilib suring. Niqobni 10—15 daqiqa qoldiring. Yuzingizni yuvishdan oldin iliq suvga botirilgan yumshoq sochiq bilan niqobni artib oling. Keyin yuzingizni iliq suvda ehtiyotlik va mayin silovchi harakatlar bilan yuving va qurigandan so‘ng krem suring.
Dengiz tuzi teshikchalarni chuqur tozalashda, teri yog‘i ishlab chiqarilishini tenglashtirishda va toshmalarni yuzaga keltiruvchi bakteriyalarni yo‘qotishga yordam beradi.
Qo‘llanilishi: 1 choy qoshiq dengiz tuzini 0,5 piyola iliq suv bilan aralashtiring, batamom erib bo‘lishini kuting va purkagichga quying. Suvni quruq va tozalangan teriga ko‘z atrofini qoldirib seping. Bir kunda 1—2 marta seping.
Dengiz tuzi — terining o‘lik hujayralarini ehtiyotlik bilan ko‘chiruvchi tabiiy vosita. Uning tarkibidagi minerallar terini yumshatadi va undagi suv muvozanatini tiklaydi.
Qo‘llanilishi: 0,25 piyola dengiz tuzini 0,5 piyola zaytun yog‘i yoki eritilgan kokos yog‘i bilan quyuq pasta holiga kelguncha aralashtiring. Ta’bingizga ko‘ra sevimli bo‘lgan efir yog‘idan 10 tomchi qo‘shishingiz mumkin. Skrabni tanangizga silovchi yumshoq aylanma harakatlar bilan suring.
Dengiz tuzi terini nafaqat yumshatadi, va uni tiklaydi ham. Aloe namlantiradi, tuzatadi va teri hujayralarini yangilaydi, shuningdek  lavanda ham tabiiy zararsizlantirish xususiyatiga ega va qon aylanishini yaxshilaydi
Qo‘llanilishi: 0,5 piyola dengiz tuzini 0,25 piyola aloe toza sharbati yoki geli, 0,25 piyola o‘zingiz yoqtirgan yog‘, 1 osh qoshiq quritilgan lavanda gullari va 10 tomchi lavanda efir yog‘i bilan aralashtiring. Skrabni tanangizga silovchi yumshoq aylanma harakatlar bilan suring.
Manba: “Zdorovie.com”